**SEURAKOKOUS 15.11.2014  
Olympiastadion kabinett**i  
  
  
Oma esittely / Iiris Rif  
  
  
**ASIANTUNTIJUUS**Taustasta on kerrottu tarkemmin hakemuksen yhteydessä. Asiantuntijuutta osoittavat naisten sarjan valmentajana toimiminen 1986 alkaen, joista poimintana valmentanut naisten sarjan joukkueet EM-finaaliin kahdesti ja yksilöille naisten ja nuorten Suomen mestaruuksia ja mitalisteja yli 30 vuoden ajan. Valmentanut myös muita ikäluokkia.  
Toimin päävalmentajana seurayhteisössä, jonka valmennusjärjestelmän toimivuus on testattu kovissa paikoissa jo monet kerrat: Suomen mestaruuksia ja mitaleita eri tasoilla eri ikäluokissa yksilöillä ja joukkueilla, mitaleita kv. kisoissa ja tuoreimpana tuloksena historiallinen nuorten EM team sijoitus 8./32 EM Baku. Seurojen kasvatteja on ollut jokaisessa viime vuosina muodostetussa Suomen joukkueessa. Uudessa liiton nuorten joukkueprojektissa mukana neljä voimistelijaa/11.   
  
**HENKILÖKOHTAISTA**- oikeustieteellisessä tiedekunnassa opiskelleena omaan kyvyn havaita ja arvioida sääntöongelmia- vahvuutena kyky nähdä kokonaisuuksia ja kyky katsoa asioita useasta näkökulmasta   
- kannatan avoimuutta ja suoraa puhetta, vastustan kabinettipeliä ja juonittelua sekä asioiden lakaisemista maton alle   
- katson valmentajana asioita nuoren näkökulmasta, kunnioitan yksilöiden erilaisuutta enkä pidä voimistelijoiden nimittämisestä materiaaliksi   
- motiivi kaikkeen toimintaan on rytmisen voimistelun ”osaamisen koodin ratkaiseminen” ja tavoite rytmisen voimistelun kehittäminen Suomessa hyvinvoivaksi ja menestyväksi lajiksi ja lajin palauttaminen myös aikuisten harrastajien lajiksi  
- tärkeää on nuorten jääminen lajin pariin tulevaisuuden tekijöiksi  
  
**TAVOITTEET VALMENNUS  
NAISET**  
- rytmisestä tullut aivan kirkkainta kärkeä lukuun ottamatta toisen Voimiteluliiton lajin eli joukkuevoimistelun sisäänheitto - ja tukilaji  
naisten SM-tasolla on rytmisessä vain muutamia osallistuja eikä maajoukkuetoiminnan lisäksi ole järjestetty mitään, ei edes omakustanteista toimintaa  
- dropoutien ja lajinvaihtojen määrä onkin yllättäen lisääntynyt nuorten iässä ennen naisten sarjaan siirtymistä  
- naisten sarjassa rytmisen harrastaminen tehty liian vaikeaksi, on kiristetty vaatimukset liian kireälle (joko soveltumaan/mahtumaan naisten maajoukkueeseen tai aivan kapeaan yksilökärkeen  
- rytmisestä on tullut lasten laji kontra eliittilaji. Lajiamme pitäisi saada harrastaa omana itsenään ja kannustaa pysymään mukana nimenomaan tässä lajissa.  
- aiemmin oli käytäntönä naisten SM-karsinta, sellaista ei ole vuosiin tarvittu  
- kansainvälisessä vertailussa tilanne on surkea  
- LAR:sta on puuttunut naisten sarjan valmennuskokemusta ja mahdollisesti myös kunnioitusta aikuisia harrastajia kohtaan. Tilannetta parantamaan tarjoan eritasoisen kansainvälisen yhteistoiminnan lisäämistä, leirityksiä/vierailuja (puuttuvat kokonaan) ja eritasoisia kilpailuja ja kilpailumuotoja (Duot/triot uusi hyvä kokeilu, lisää näitä) sekä ehdottomasti lisää yhteisiä esiintymisiä. Näitä mielelläni lähden kansainvälisten kontaktieni kautta kehittämään.  
  
Lisäksi on hyvä järkeistää valmentajien välistä yhteistyötä Suomessa ja yhdistää harvalukuisten naisten sarjalaisten harjoittelua.   
  
**VALMENNUS NUORET JA PRENUORET MINIRINKI**Nuorten yhteisen maajoukkueprojektin tukeminen on valmennuksen ykköstavoite tulevalla kaudella.   
Järjestelmänä hyvin toimivaan N-leiritykseen ja Minirinki -leiritykseen tarvitaan lisää valmennusosaamista leiritysten yhteyteen, suomalaisittain tämän hetken heikoimpien osa-alueiden kehittämiseksi (esimerkkeinä baletti, akrobatia, välinetekniikka).  
Valinnat rinkeihin olisi hyvä saada valmentajien päätettäviksi, enemmän painoarvoa tulee antaa valmentajien tietämykselle omista valmennettavistaan ja pois pikaiset kosmeettiset valinnat mutu-tuntumalla ja ylipäätään enemmän kunnioitusta valittavina olevia yksilöitä kohtaan.   
**Aluetason yhteistyö**: mitä enemmän olen kiertänyt kv. kisoissa ja leireillä ulkomailla, sitä vahvemmaksi on muodostunut käsitys, että meillä pienessä maassa ei ole kv. menestyksen kannalta varaa kompromisseihin eikä liialliseen nurkkakuntaisuuteen. Alueella samoilla saleilla harjoittelevia prenuorten ikäisiä voimistelijoita olisi hyvä kerätä syyskauden alussa yhteisiin seurarajat ylittäviin aluejoukkueisiin. Valmentamaan kutsutaan kunkin alueen parhaat osaajat ja rinnalle oppimaan nuoret seuravalmentajat. Saadaan samalla kiinnostava kilpailumuoto: kovatasoiset aluejoukkueiden väliset mestaruuskilpailut ja sitä ennen alueen karsinta. Siirtymä tästä helpottaa nyt aloitettujen nuorten ikäisten yhdistelmäjoukkueiden muodostamista ja todennäköisesti on onnistuttu samalla ehkäisemään aikaista drop outia. Tällä yhteistyöllä myös saadaan sali- ja valmentajaresurssit paremmin käyttöön ja valmennusoppia runsaasti jaettua. Saadaan samalla kartoitettua nuorten EM-yksilöteamiin soveltuvia voimistelijoita alueittain ja maanlaajuisesti ja heille suunnattua tukea valmentautumiseen.  
Kilpailukalenteriin muodostettu syksyinen joukkuepainotus ja aikainen aloitus elokuussa mahdollistaa tämän toiminnan.  
  
**TAVOITTEET / TUOMARI**Arvostellut useissa kansainvälisissä kilpailuissa kansainvälisen tuomarikortin saamisen jälkeen. Suomella niissä hyvä menestys (kaikissa mitali).   
Lähtenyt tuomariksi aina kun on pyydetty. Tämän hetken tuomaritoiminta ei ole riittävän urheilijalähtöistä Suomessa. On tapahtunut aivan liikaa kortinomaavien tuomareiden kieltäytymisiä ja urheilijat ovat kilpaillet liian usein tärkeissä kilpailuissa ilman tuomaria. Liian moni kv. kortin omaava tuomari ei ollenkaan arvostele kansainävälisissä kilpailuissa.  
   
Puolustanut liiton esteellisyyssääntöä (myös välillä liiton omien ryhmittymien suuntaan). Puolustanut tätä kv. kentillä vierasta Suomen sääntöä useissa kv. kisoissa ja kieltäytynyt itselle tarjotuista tuomaripaikoista esteellisyyden takia. Varovaista mielenkiintoa on nyt kuitenkin länsimaissa herännyt ja ehkä jatkossa useampi maa tulee valitsemaan meidän linjan, mikä olisi koko lajin etu maailmassa.  
  
Toiminut ylituomarina ja arvostellut tuomarina kotimaassa SM-tasolla ja luokkakisatasolla. Kuullut ja nähnyt paljon arvostelun haasteita: Kv. kouluttajia meidän tuomarikursseille tarvitaan, lisäkoulutukselle, työn arvioinnille sekä itsearvioinnille on jatkuvaa tarvetta. Enemmän aikaa olisi löydettävä keskustelulle. Kannustusta ja rakentavaa palautetta pitää tarjota nuorille tuomareille. Eettiset ohjeistukset pitää ottaa ehdottomasti mukaan tuomarikoulutukseen ja myös ohjeistaa kv. kentillä kiertävät noudattamaan eettisiä ohjeita. Tällaiset ohjeet puuttuvat nyt kokonaan.  
  
  
**TAVOITTEET / KOULUTUS**Toiminut kouluttajana lukuisilla leireillä Voimisteluliiton kutsumana, kolmessa lajissa rytminen voimistelu, joukkuevoimistelu, kilpa-aerobic. Kohdannut rytmisen leirien ja koulutusten yhteydessä useita nuoria ohjaajia, jotka valittavat erityisen rytmisen lajiosaamisen koulutuksen puutetta. Tätä samaa itsekin kaivannut jo aikaa sitten ja etsinyt siksi vuodesta 1988 lähtien ulkomailta lajiteknistä osaamista. Kiertänyt maajoukkuetason leirityksiä ulkomailla Venäjällä, Valko-Venäjällä, Virossa ja Espanjassa. Kouluttautunut kansainvälisen Euroopan liiton UEG:n kursseilla.   
Järjestänyt kaikille avoimia SVS-leirejä rytmisille ja joukkuevoimistelijoille, lokakuussa avoimella kv. leirillämme mukana oli ilahduttavasti yli 10 seuraa Suomesta. Tällä leirillämme ulkomaisia osaajia hyödynnettiinkin myös ensimmäistä kertaa liiton valmentajakoulutuksessa seminaarin muodossa - tätä osaamista haluaisin jatkossakin tuoda kaikkien saataville.  
  
  
**TAVOITTEET / KILPAILU**järjestänyt lukuisia kansallisen tason kilpailuja ja kolmet SM-kilpailut, viimeksi 2014 keväällä sekä järjestänyt Voimistelupäivien rytmisen osuuden.   
Järjestänyt kahdeksan kansainvälistä SVS Open –kilpailua, joista vuonna 2010 oli mukana 12 maata, joka on toistaiseksi suurin kansainvälinen tapahtuma rytmisessä.  
Pitkällä tähtäimellä suurena haaveena World Cup -kilpailun saaminen Suomeen.   
Muiden kilpailumuotojen kehittäminen valmennustoiminnan tarpeiden mukaan (aluekilpailut joukkueet, lisää kv. toimintaa erityisesti Itämeren alueella)